Úradný vestník L 013 , 21/01/1993 S. 0016 - 0017

Fínske špeciálne vydanie: Kapitola 3 Zväzok 48 S. 0018

Švédske špeciálne vydanie: Kapitola 3 Zväzok 48 S. 0018



Rozhodnutie Komisie z 21. decembra 1992 o ustanovení vedeckého výboru pre otázky ochrany označenia pôvodu výrobkov, ochrany zemepisných označení a osvedčení špecifického charakteru (93/53/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, keďže v rámci ochrany spoločenstva poskytovanej na označenia pôvodu a zemepisné označenia, registrácia ktorých môže zahŕňať skúmanie problémov týkajúcich sa všeobecného charakteru názvu a faktorov, ktoré treba zohľadniť pri definovaní označenia pôvodu a zemepisných označení poľnohospodárskych výrobkov a potravín na jednej strane a uplatňovaní kritérií týkajúcich sa čestnej súťaže v obchodných vzťahoch a rizika uvedenia spotrebiteľov do omylu v zmysle článku 13 a článku 14 nariadenia Rady (EHS) č. 2081/92 [1] v prípadoch, keď existuje konflikt medzi označením pôvodu alebo zemepisného označenia s právom na ochrannú známku, homonymami alebo existujúcimi výrobkami, ktoré sa legálne predávajú na druhej strane; keďže v rámci ochrany spoločenstva týkajúcej sa osvedčení špecifického charakteru, registrácia ktorých môže zahŕňať skúmanie problémov hodnotenia tradičného charakteru poľnohospodárskych výrobkov a potravín; keďže hľadanie riešení takýchto problémov vyžaduje pomoc vysoko kvalifikovaných expertov s právnym alebo poľnohospodárskym vzdelaním a zvlášť so znalosťami o právach na duševné vlastníctvo; keďže je vhodné ustanoviť vedecký výbor na pomoc Komisii, ROZHODLA TAKTO: Článok 1 Týmto je ustanovený vedecký výbor, ďalej len "výbor", na pomoc Komisii. Článok 2 Úlohou výboru bude na požiadanie Komisie skúmať všetky technické problémy týkajúce sa uplatňovania nariadenia (EHS) č. 2081/92 a nariadenia Rady (EHS) č. 2082/92 [2] v súvislosti s registráciou názvov poľnohospodárskych výrobkov a potravín a prípady sporu medzi členskými štátmi, hlavne: 1. faktory, ktoré treba zohľadniť pri definovaní zemepisných označení a označení pôvodu a ich výnimiek, zvlášť výnimočnej reputácie a dobrej povesti; 2. problémy týkajúce sa druhového charakteru; 3. hodnotenie tradičného charakteru; 4. hodnotenie kritérií týkajúcich sa spravodlivej súťaže v obchodných vzťahoch a rizika uvedenia spotrebiteľov do omylu v prípadoch, kde existuje konflikt medzi právami na označenie pôvodu alebo právom na zemepisné označenie s právom na ochrannú známku, homonymami alebo existujúcimi výrobkami, ktoré sa legálne predávajú. Článok 3 1. Členovia výboru budú menovaní Komisiou z vysoko kvalifikovaných expertov s pôsobnosťou v oblastiach spomínaných v článku 2. 2. Výbor bude zložený zo 7 členov a 7 náhradníkov oprávnených zúčastňovať sa na zasadaniach. Článok 4 1. Výbor si zo svojich členov zvolí predsedu a jeho zástupcu. Budú zvolení na základe jednoduchej väčšiny. 2. Komisia zabezpečí sekretariát výboru. Článok 5 Opatrenia výboru budú platné len vtedy, ak budú prítomní všetci jeho členovia. Výbor dá kladné stanovisko, ak počet hlasov za presiahne počet hlasov proti. Ak budú počty hlasov za a proti rovnaké, bude sa zdržanie sa hlasovania považovať za hlas kladný. Článok 6 1. Členovia budú menovaní na obdobie 5 rokov, pričom toto obdobie sa môže opakovať. Funkčné obdobie predsedu a jeho zástupcu bude však dva roky. Nesmú byť znovu zvolení ihneď po ukončení funkčného obdobia počas dvoch po sebe idúcich dvojročných období. Členovia nebudú za svoje služby odmeňovaní. 2. Po uplynutí obdobia 5 alebo 2 rokov, podľa toho, o ktorý prípad ide, členovia, predseda a jeho zástupca zostanú vo funkcii dovtedy, kým nebudú nahradení alebo kým sa neobnoví ich menovanie. 3. Ak člen, predseda alebo jeho zástupca nemôže vykonávať svoje povinnosti alebo v prípade jeho odstúpenia, bude na zostávajúce obdobie svojej funkcie nahradený v súlade s postupom stanoveným v článku 3 a článku 4 podľa toho, o ktorý konkrétny prípad ide. Článok 7 1. Výbor sa bude stretávať na požiadanie zástupcu Komisie. 2. Zástupca Komisie, reprezentanti a iní zainteresovaní pracovníci Komisie sa budú zúčastňovať na zasadaniach výboru. 3. Zástupca Komisie môže pozvať vedúcich pracovníkov so špeciálnou kvalifikáciou na prejednávaný predmet, aby sa zúčastňovali na týchto zasadaniach. Článok 8 1. Konanie výboru sa bude týkať otázok, ku ktorým si Komisia vyžiadala stanovisko. Komisia môže špecifikovať termín, dokedy treba doručiť takéto stanovisko. 2. Keď je požadované stanovisko predmetom jednomyseľnej dohody členov výboru, vypracujú svoje spoločné závery. Ak sa nedosiahne jednomyseľnosť, budú v správe uvedené rôzne názory prijaté počas procesu navrhnuté na vlastnú zodpovednosť sekretariátu výboru. Článok 9 Keď zástupca Komisie oznámi členom výboru, že požadovaný názor sa týka otázky dôverného charakteru, budú členovia zaviazaní nezverejňovať informácie, ktoré sa dozvedeli počas práce výboru. V Bruseli 21. decembra 1992 Za Komisiu Ray Mac Sharry člen Komisie [1] Ú. v. ES L 208, 24.7.1992, s. 1. [2] Ú. v. ES L 208, 24.7.1992, s. 9. --------------------------------------------------